TIE VAPAUTUMISEEN
OPETUS: GORDON VAN VEELEN
DEMONINEN KIROUS JA SIITÄ EROON PÄÄSEMINEN
Hei! Olen Gordon van Veelen Hollannista.
Olen toiminut vastuunkantajana Healing Rooms -työssä 10 vuotta.
Sen vuoksi olen nyt Virossa opettamassa -
ja varustamassa uskovia täällä parantamisen palvelutehtävään.
Meillä on tällä hetkellä toimipisteet Tartossa, Tallinnassa kaksi, -
Saarenmaalla Kuressaaressa sekä Rakveressä ja Pärnussa.
Avaamme pian lisää toimipisteitä uusille paikkakunnille.
Parantamisen palvelutehtävässä yksi tärkeä asia on vapautuminen.
Me länsimaalaiset olemme vähän vieraantuneet vapautumisesta.
Ajattelemme, että se on jotain keskiaikaista.
Jotain, mitä ei esiinny enää. Nykyään on psykologia ja psykiatria.
Minä todella pidän psykologiaa ja psykiatriaa arvossa.
Mutta kun käy Afrikassa tai Etelä-Amerikassa -
ja tutustuu sikäläiseen kristilliseen menoon, -
näkee aktiivista demonivaltaa ja noituutta.
Näkee, että se on todellista ja että se ei ole taikauskoa, -
hölynpölyä, pelkkää pelkoa ja mielikuvituksen tuotetta.
Kulttuurissamme olemme kadottaneet tämän ajatuksen.
On harmi, ettemme tunne sitä, sillä silloin emme pysty puolustautumaan.
Demonit voivat tulla ihmisten elämään ja tuhota sen.
On useita väyliä, joita pitkin ne pääsevät elämäämme.
Tärkein väylä on synti.
Synti.
Vanhassa testamentissa Jumala käski Joosuaa -
kutsumaan koolle koko Israelin kansan.
Se väkimäärä ei mahtunut teatteriin tai muuhun paikkaan.
Hän valitsikin kaksi vuorta, Eebalin ja Garissimin.
Hän kutsui koko kansan sinne jättimäiseen esitykseen.
Leeviläisten tuli opettaa kansaa.
Israelin kansan tuli vastata opetukseen huutamalla: "Aamen."
Kuvittele. Siellä 120 000 leeviläistä luki kovaan ääneen lakeja.
Kaksi miljoonaa ihmistä vastasi huutamalla: "Aamen."
Heidän tuli tehdä seuraavaa.
Siitä kerrotaan 5. Mooseksen kirjan luvussa 27 alkaen jakeesta 14.
Leeviläiset alkavat julistaa. He sanovat: -
"'Kirottu olkoon se, joka tekee jumalankuvan, veistetyn tai valetun, -
[...] kauhistukseksi Herralle, ja joka salaa sen pystyttää'.
Ja kaikki kansa vastatkoon ja sanokoon: 'Amen'.
Kirottu olkoon se, joka häpäisee isäänsä tai äitiänsä.
Ja kaikki kansa sanokoon: 'Amen'.
Kirottu olkoon se, joka siirtää lähimmäisensä rajan.
Ja kaikki kansa sanokoon: 'Amen'.
Kirottu olkoon se, joka vie sokean harhaan tieltä.
Ja kaikki kansa sanokoon: 'Amen'.
Kirottu olkoon se, joka vääristää muu- kalaisen, orvon tai lesken oikeuden.
Ja kaikki kansa sanokoon: 'Amen'.
Kirottu olkoon se, joka makaa äitipuolensa kanssa, -
sillä hän nostaa isänsä peitteen. Ja kaikki kansa sanokoon: 'Amen'.
Kirottu olkoon se, joka sekaantuu eläimeen.
Ja kaikki kansa sanokoon: 'Amen'.
Kirottu olkoon se, -
joka makaa sisarensa, isänsä tyttären tai äitinsä tyttären, kanssa.
Ja kaikki kansa sanokoon: 'Amen'.
Kirottu olkoon se, joka makaa anoppinsa kanssa.
Ja kaikki kansa sanokoon: 'Amen'.
Kirottu olkoon se, joka salaa murhaa lähimmäisensä.
Ja kaikki kansa sanokoon: 'Amen'.
Kirottu olkoon se, joka ottaa lahjuksen surmatakseen viattoman.
Ja kaikki kansa sanokoon: 'Amen'."
Tässä siis luetellaan kirouksia.
Saatat pohtia, miksi ja mitä tämä on.
Vastaus löytyy siitä tosiasiasta, -
että kun joku Israelissa pystytti epäjumalankuvan, ja se huomattiin, -
tai kun joku teki aviorikoksen ja paljastui, -
henkilöä oli rangaistava kuolemalla.
Hänet tuli kivittää.
Tarvitaan pidätys, oikeuden istunto -
ja tuomarin päätös.
Sitten tuomio pannaan täytäntöön ja henkilö kivitetään.
Raamattu puhuu tässä henkilöstä, joka pystyttää epäjumalankuvan -
mutta tekee sen salassa.
Eli se ei paljastu, eikä kukaan huomaa sitä, joten sitä ei seuraa rangaistus.
Kun joku tekee kauhean synnin salassa eikä kukaan saa tietää siitä, -
voi luulla, ettei siitä seuraa minkäänlaista tuomiota ja rangaistusta
Mutta Raamattu opettaa tässä, että jos joku tekee salaa synnin, -
on olemassa omanlaisensa tuomio ja rangaistus.
Tavallisesti laissa, jos joku tekee rikoksen, -
poliisi pidättää hänet.
Hänet tuodaan oikeuden eteen, ja hänelle luetaan tuomio.
Ja sitten vankilaviranomainen toimeenpanee tuomion.
Tapauksessa, jossa rikos ei tule valoon, koska se tehtiin salassa, -
ja jossa ei käydä oikeutta eikä lueta tuomiota, -
silloinkin tulee Raamatun mukaan tuomio, ja sen nimi on 'kirous'.
Tätä kirousta eivät kuitenkaan toimeenpane ihmiset vaan demonit.
Siinä demonit astuvat sisään ja saavat voimansa.
Jos me teemme tietynlaista, vakavaa syntiä, -
eikä sitä tuomita ihmisen tuomioistuimessa lain mukaisesti, -
tulee silti tuomio, kirous, ja demonit toimeenpanevat sen.
Tässä Raamatun luvussa mainitaan useita syntejä.
Synnit, joista Vanhassa testamentissa rangaistaan kuolemalla, -
langettavat arvattavasti raskaimman kirouksen.
Kirouksen, jotka vaikuttavat elämään eniten ja jotka ovat tuhoisimpia.
Ensimmäisenä mainitaan henkilö, joka pystyttää epäjumalankuvan.
Silloin kyse on epäjumalanpalvonnasta, -
okkultismista ja noituudesta.
Silloin ei turvauduta Jumalaan -
vaan aivan muihin hengellisiin voimiin ja menetelmiin.
Raamattu puhuu sellaisista tapauksista.
Nykyään se ei ole rangaistavaa.
Voi harjoittaa okkultismia, spiritismiä ja noituutta.
Voi käydä ennustajalla ja palvella omia jumalia.
Virossa harjoitetaan lisäksi uuspakanuutta, -
jossa palvotaan vanhan kansan jumalia.
Se ei ole laissa rangaistavaa.
Raamattu kuitenkin sanoo, että sitä seuraa rangaistus.
Tämä rangaistus tulee, -
koska nyt paholainen pääsee ihmisen elämään kirouksen kautta.
Tällaisia vaarallisia vaikutuksia seuraa myös seksuaalisynneistä.
Tässä mainitaan muutama, kuten suhde äitipuolen kanssa, -
suhteet lähisukulaisten kesken ja eläimiin sekaantuminen.
Vanhassa testamentissa niistä on rangaistava kuolemalla, kivityksellä, -
jos niistä jäi kiinni.
Mutta hyvin usein tekijä ei jää kiinni. Ne tehdään salassa, -
sängyssä, makuuhuoneessa.
Kukaan ei tiedä niistä, ellei itse kerro, -
joten tuomiokaan ei seuraa.
Raamattu sanoo, että siinä tapauksessa lankeaa kirous -
ja demonit alkavat vaikuttaa ihmisen elämään.
Kolmas luvussa mainittu vakava syntityyppi on murha.
Paitsi aktiivinen murha, -
myös se, että palkkaa jonkun tekemään murhan puolestaan -
tai ottaa vastaan maksun surmaamisesta.
Vanhan testamentin rangaistus oli siinä tapauksessa kuolema.
Jakeissa puhutaan murhaamisesta salaa. Kukaan ei tiedä siitä.
Ruumis saattaa löytyä, mutta murhaajaa ei löydetä.
Hänen jäljilleen ei päästä.
Murhaaja ei selviä seurauksitta.
Hänelle lankeaa kirous, ja demonit vaikuttavat hänen elämäänsä.
Haluan tässä yhteydessä puhua abortista.
Tiedän, että siitä on olemassa erilaisia ajatuksia.
Me kristityt pidämme syntymättömän lapsen tappamista murhana.
Tahdon nyt kertoa esimerkin.
Kuvittele 16-vuotias tyttö.
Hänellä on 17-vuotias poikaystävä. Tyttö tulee raskaaksi.
Hän kertoo poikaystävälleen olevansa raskaana.
Poika sanoo: "En halua olla mukana tässä."
"Se on liian iso vastuu. Minä vielä opiskelen."
"Tee abortti. Muuten lopetan suhteen ja lähden menemään."
Tyttö kertoo raskaudesta vanhemmilleen.
He sanovat: "Asia on sinun vastuullasi. Olit tyhmä. Olisit pitänyt varasi."
"Me huolehdimme sinusta, kun sinä olit vauva."
"Olemme uhranneet elämästämme 16 vuotta sinun takiasi."
"Emme aio huolehtia nyt vauvastasi."
"Jos haluat lapsen, hoidat hänet itse. Meiltä on turha odottaa apua."
Hän kertoo asiasta opettajalle.
Opettaja kehottaa häntä voimakkaasti.
"Yksinhuoltajuus on suurimpia köyhyyden syitä."
"Hankkiudu lapsesta eroon. Muuten saat jättää hyvästit urahaaveille -
ja valmistumiselle. Elämäsi menee pilalle."
"Ja kuka huolii sinut vaimoksi, jos sinulla on jo lapsi?"
Sitten tietysti lääkäri ja hoitaja suorittavat abortin.
Kysyn sinulta nyt: Kuka on vastuussa?
Perustellusti voi sanoa, että he kaikki liittoutuivat lapsen elämää vastaan.
Siten heille kaikille lankeaa osansa kirouksesta.
He kaikki joutuvat demonitoiminnan kohteeksi.
He kaikki tulevat tuntemaan kirouksen vaikutuksia.
Kerran tapasin naisen. Hän pyysi minulta rukousta -
kokouksen lopussa, kun ihmiset seisoskelivat.
Hänen ongelmansa oli fibrooma, kohdun kasvain.
Kun hän kertoi siitä, minulla heräsi epäilys.
Ajattelin: "En ole varma, mitä tämä on ja mistä se johtuu."
Kysyin häneltä hiljaa, onko hän joskus tehnyt abortin.
Hän nyökkäsi.
Kysyin, montako aborttia hän oli tehnyt.
Hän vastasi: "Kuusi."
Sanoin hänelle: -
"En pysty auttamaan sinua tässä seurakunnan nähden."
"Minun pitäisi esittää sinulle muutamia kysymyksiä."
"Minun pitää kuulla, oliko abortti sinun ja miehesi yhteinen päätös."
"Vai tulitko raskaaksi aiemmissa seurustelusuhteissa -
ja sen vuoksi päädyit aborttiin?"
"Se, miten palvelen sinua, riippuu siitä, miten se tapahtui."
"Minun pitää katkaista kirouksia, -
ajaa tämän takia tulleita epäpuhtaita henkiä ulos."
"Minun pitää poistaa sielun siteitä." Puhuin siitä aiemmassa jaksossa.
"Pitää poistaa sielun siteitä, jos sinulla on ollut poikaystäviä."
"Sitä ei voi tehdä nopeasti kokouksen päätteeksi, -
ja julistaa paranemista fibroomasta. Se johtuu demonitoiminnasta."
Jos syyllistymme johonkin näistä kolmesta syntityypistä, -
erityisesti epäjumalanpalvontaan tai vieraiden jumalten palvontaan.
Se pitää sisällään myös okkultismin, idän uskonnot, -
vaihtoehtohoidot, kaiken new ageen liittyvän, -
akupunktion, taolaisuuden sekä jinin ja jangin.
Jos sotkeudumme sellaiseen, joudumme kirouksen alaiseksi -
ja demonit saavat tuhoisan vallan elämästämme.
Tai jos lankeamme seksuaalisyntiin -
eli harrastamme laittomia seksisuhteita -
tai lankeamme aviorikokseen, -
meillä on suhde naimisissa olevaan, -
tai jos itse olemme naimisissa, meillä on avioliiton ulkopuolinen suhde, -
ne tuovat elämäämme kirouksia.
Ja saman tien demonit aktivoituvat.
Tai murhatapauksessa, -
joku katsoja on saattanut oikeasti syyllistyä murhaan.
Olen varma, että on monia, -
jotka ovat vastuussa tai osavastuussa abortista.
Se tarkoittaa, että siitä hetkestä lähtien -
sellainen ihminen astui pois Jumalan suojelevasta läsnäolosta -
demonien vaikutusalueelle.
Miltä kirous näyttää?
Tapasin kerran miehen, joka tuli Healing Roomiin.
Hän sanoi, että hänellä on suuri hätä.
Kysyin, mitä oli tapahtunut.
Hän kertoi, että hänellä oli ollut yritys ja 25 työntekijää.
Hänellä oli ollut vaimo ja lapsia.
Yksi työntekijä, sihteeri, oli rakastunut häneen.
Nainen oli alkanut flirttailla. Mies oli nauttinut huomiosta.
Hän oli vastannut flirttiin.
Lopuksi he olivat päätyneet sänkyyn.
Kolmessa kuukaudessa yritys meni konkurssiin.
Vaimo lähti. Lapset eivät halunneet enää tavata.
Mies oli masentunut vaikeasti.
Hän oli umpikujassa, eikä hän tiennyt, miten päästä ulos.
Selitin hänelle, että aviorikoksen vuoksi, -
avioliiton ulkopuolisen seksisuhteen vuoksi, hän joutui kirouksen alle.
Kirous vaikutti hänen elämäänsä.
Ei vain henkilökohtaiseen elämään, vaan kaikkeen, mitä hän edustaa: -
yritykseen, perheeseen, omaisuuteen.
Kirouksen kurja puoli on se, että se ei vaikuta vain ihmiseen itseensä, -
vaan myös hänen valtapiiriinsä, vastuualueisiinsa, -
identiteettiinsä ja omaisuuteensa.
Yrityksen 25 työntekijää eivät olleet syyllisiä miehen aviorikokseen.
Se kuitenkin vaikutti heihin, sillä he olivat osa miehen omistamaa yritystä.
Heidän elämänsä kärsi pomon tekojen seurauksena.
Miehen vaimo ja lapset eivät olleet syyllisiä miehen tekoihin.
Mutta heidän elämänsä kärsi siitä, -
että miehen omaisuuden ja vastuualueen ylle lankesi kirous.
Kirous vaikuttaa ihmisen identiteettiin ja vastuualueisiin.
Kirouksen vaikutusaika voi jatkua ihmisen eliniän yli.
Jos sinä olet perheenisä ja sinulla on lapsia, -
sinä olet perheen pää.
Kirous siis koskee sinua ja vastuualuettasi, perhettäsi.
Kun vanhenet, ja sinusta tulee isoisä tai jopa isoisoisä, -
sinulle tulee oma pikku heimo, lapsenlapsia ja lapsenlapsenlapsia.
Olet sen perheen patriarkka.
Jos annat kirouksen tulla elämääsi, -
se vaikuttaa kaikkeen, mikä kuuluu sinulle.
Se voi vaikuttaa jopa lapsenlapsenlapsiisi.
Raamatussa on monia esimerkkejä kirouksista.
Mietitäänpä hetki Daavidia.
Daavid aloitti suhteen Batseban kanssa.
Daavidilla oli monia vaimoja, -
ja myös Batseba oli naimisissa.
Batseba tuli raskaaksi Daavidista.
Peittääkseen tekonsa Daavid kutsui Batseban miehen luokseen.
Hän juotti hänet humalaan ja käski hänen mennä Batseban luo, -
jotta he makaisivat yhdessä ja aviomiestä pidettäisiin lapsen isänä.
Mutta humalassakaan Uuria ei mennyt kotiin.
Hän vietti yön Daavidin linnan oven edessä.
Daavid sai tietää, ettei Uuria mennytkään kotiin.
Hän keksi keinon, kuinka Uuria saadaan murhattua.
Hän juoni ovelasti, niin että Uuria näytti kaatuneen taistelussa, -
mutta tosiasiassa Uuria hoideltiin pois päiviltä.
Daavidin elämän ylle tuli kaksi kirousta. Yksi aviorikoksen vuoksi, -
toinen murhan vuoksi.
Näemme kirousten vaikutukset Daavidin perheen elämässä.
Batseban synnyttämä lapsi kuoli.
Sitten Daavidin perheessä tapahtuu monta surmaa.
Amnon makaa sisarpuolensa Taamarin kanssa.
Sitten Taamarin veli Absalom tappoi Amnonin.
Sen jälkeen Absalom kapinoi isäänsä vastaan ja kuoli.
Myöhemmin jälleen yksi Daavidin pojista, Adonia, murhattiin.
Daavidin perheessä oli runsaasti väkivaltaa, murhia ja seksuaalisyntejä.
Näemme valtavasti tuhoa, ja se oli seurausta Daavidin synneistä.
Sitä kutsumme kiroukseksi.
Monet elävät kirouksen alaisina, - monet, -
sen vuoksi, mitä he itse tai heidän vanhempansa tekivät.
Miten kirous voidaan poistaa?
Gal. 3:ssa sanotaan, että Jeesus tuli kiroukseksi edestämme, -
sillä Hän riippui ristinpuussa.
Vanha testamentti sanoo 5. Moos. kirjassa, -
että kirottu on se, joka riippuu puussa.
Jeesus kantoi kiroukset puolestamme.
Se ratkaisee kaiken, saatat ajatella.
Asiat eivät kuitenkaan ratkea automaattisesti.
Jeesus kuoli pelastuksemme ja paranemisemme edestä.
Mutta silti kristityt sairastavat. Emme parane automaattisesti, -
vaikka Kristus kuoli ja kärsi puolestamme.
Mutta voimme pyytää paranemista -
sen nojalla, että Kristus kuoli tähtemme.
Kiroukset eivät lähde automaattisesti.
Meidän pitää tuoda kiroukset ja niihin johtanut synti valoon.
Koko sotku pitää viedä Jeesuksen eteen ja pyytää Häneltä anteeksi.
Sitten kirous voidaan murtaa ja sitä toimeenpanevat demonit ajaa ulos -
ja karkottaa henkilöstä ja perheestä.
On olemassa ulospääsy, mutta se ei tapahdu automaattisesti.
Tämä opetus on osa Healing Rooms -liikkeen ohjeita.
Saatat kokea, että elämässäsi vaikuttaa jokin kirous.
Liian moni esimerkiksi kuolee nuorena tai kärsii lapsettomuudesta.
Suvussa on tavallista enemmän talousongelmia.
Tuntuu kuin olisi liikaa huonoa tuuria.
Joskus jopa ei-uskovat sanovat: "Tämä on kuin kirottua!"
"Kaikki menee pieleen."
He voivat olla oikeassa. Jos jokin näyttää kiroukselta, se voi olla kirous.
Mutta voit saada apua.
Pyydä pastoria rukoilemaan puolestasi ja palvelemaan sinua.
Käy Healing Roomissa, niin sinua voidaan palvella ja voit vapautua.
Jos haluat lukea aiheesta lisää, -
suosittelen Derek Princen kirjaa "Siunaus vai kirous" [TV7 Kustannus].
Suosittelen myös Ellel-järjestön kirjoja.
Kirjailija Peter Horrobinin "Healing through Deliverance".
Se on saatavana monilla kielillä. Ei vielä viroksi, -
mutta englanniksi ja venäjäksi, jos osaa niitä.
Tiedän, että tämä opetus nostaa esiin paljon kuohuntaa.
Saatat ajatella: "Olen tehnyt näitä asioita. Olen ollut seksisuhteessa."
"Olen sekaantunut okkultismiin."
"Minä tein abortin tai useampia."
"Tunnen seurauksia elämässäni."
"Mistä minä saan avun?"
Neuvon sinua todella hakemaan apua.
Pyydä kristittyä sielunhoitajaa rukoilemaan puolestasi -
ja palvelemaan sinua.
Sinun pitää tunnustaa asia, puhua siitä ja tuoda se valoon.
Kun tuot sen valoon, tunnusta se ja pyydä sitä anteeksi.
Sielunhoitaja auttaa sinua katkaisemaan kirouksen -
ja häätämään demonitoiminnan elämästäsi.
Niin saat takaisin onnellisuuden, tasapainon, harmonian ja terveyden.
Rukoillaan tähän lopuksi. Herra Jeesus, tulemme eteesi.
Kiitos, että kärsit edestämme, -
tavallisten, fyysisten sairauksiemme puolesta, -
mutta myös täyden vapautumisen puolesta.
Demoneista ja kirouksista vapautumisen puolesta.
Herra, uhrissasi on kaikki, mitä tarvitsemme paranemiseen -
ja ennalleen asettamiseen. Tulemme siis eteesi.
Kiitos rakkaudestasi. Kiitos, että haluat antaa hyviä asioita.
Et halua, että kärsimme. Haluat, että saavutamme elämäntarkoituksen.
Haluat, että me elämme. Jeesus, kiitos siitä.
Nyt tulemme eteesi. Valaise sydämemme.
Osoita asiat, jotka tarvitsevat paranemista ja vapautumista, -
jotta ymmärtäisimme, mitä meissä on meneillään.
Kärsimys ei tule Sinulta vaan paholaiselta.
Meidän on korkea aika saada vapautuminen, -
paraneminen ja sisäinen eheytyminen. Aamen.
Suomennos: TV7